A diferencia d'a cigüenya estreitament relacionada, a cigüenya negra ye una especie timida y cautelosa. Se veye sola u en parellas, per un regular en redoladas paulencas, ríos u auguas interiors. S'alimenta d'amfibios, peixes chicotz y insectos, cheneralment vadiando china-chana en auguas mica fundas aguaitando a las suyas presas. As parellas reproductoras per un regular construyen niedos en grans arbols forestals, per lo cheneral caducifolios pero tamién coniferos, que se pueden veyer dende largas distancias, asinas como en grans penyas u baixo salients colgants en arias montanyosas. A fembra mete de dos a cinco uegos de color blanca grisenca, que s'emporcan con o tiempo en o niedo. A cova prene de 32 a 38 días, con totz dos sexos compartindo as quefers, y l'emplumau prene de 60 a 71 días.